Riley Day

Riley Louise Day (født 30. mars 2000 i Beaudesert) er en australsk friidrettsutøver som konkurrerer i sprintløp. Hennes fremste internasjonale meritter er gull på 200 meter 4 x 100 meter stafett under Oseaniamesterskapet i friidrett 2019.

Hun viste tidlig gode resultater på nasjonalt nivå - hun ble australsk U15-mester på 100 meter og 200 meter i 2014 og australsk U16-mester på de samme distansene i 2015.

Idrettskarriere

2016 
Day vant 100 og 200 meter under det australske skolemesterskapet 2016 (Australian All Schools Championships) i 2016. Hun fikk gull på 4 x 100 meter stafett under det australske U18-mesterskapet i friidrett, men fikk ingen individuelle medaljer.

2017 
I det australske juniormesterskapet i friidrett 2017 vant hun 100 og 200 meter, med tidene 11,59 og 23,26, som begge var personlige rekorder. Hun fikk også gull på 4 x 100 meter stafett. Tiden hennes på 200 meter ga henne også en plass i VM i friidrett 2017. 

I juli deltok hun i Samveldelekene for ungdom 2017 i Nassau på Bahamas. Der vant hun 200 meter, med tiden 23,42, som var tangering av mesterskapsrekorden. Hun fikk sølv på 100 meter, bak Julien Alfred fra Saint Lucia, og deltok også på det australske stafettlaget som vant 4 x 100 meter stafett. 

Hun representerte Australia under VM i friidrett 2017, der hun kun deltok på 200 meter. Hun løp på 23,77 i forsøksheatet, som var 36. beste tid, og gikk ikke videre til semifinalene.

2018 
Den 16. februar 2016 ble hun australsk mester på 100 meter, og vant med det sin første nasjonale tittel på seniornivå. To dager senere vant hun også 200 meter i det samme mesterskapet. Hun deltok i Samveldelekene 2018, og ble der slått ut i semifinalen på 200 meter. Under U20-VM i friidrett 2018 ble hun slått ut i semifinalen på 100 meter, og hun nådde også semifinalen på 200 meter, men stilte ikke til start der.

2019 
Under det australske mesterskapet i 2019 fikk hun bronse på 100 meter. Hun representerte Australia under Stafett-VM i friidrett 2019, der hun deltok på stafettlaget som kom på sjetteplass på 4 x 100 meter stafett. Hun fikk to gullmedaljer under Oseaniamesterskapet i friidrett 2019 - på 200 meter individuelt og på 4 x 100 meter stafett. I juli deltok hun også i Sommeruniversiaden 2019, der Australia fikk sølv på 4 x 100 meter stafett.

2020 
Friidrettssesongen 2020 ble redusert på grunn av koronapandemien, så hun deltok ikke i noen nasjonale eller internasjonale mesterskap denne sesongen. Hun vant 200 meter under det regionale Queensland Championships i mars.

2021 
Day vant 200 meter under Sydney Track Classic og Queensland Track Classic i mars, og vant 200 meter under det australske mesterskapet i friidrett i april. Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.

2022 
Hun konkurrerte mindre i 2022, men vant 200 meter under Adelaide Track Classic.

Referanser

Eksterne lenker 
 
 
  Profil hos All-Athletics
  Profil hos Athletics Australia
  Profil hos Samveldelekene for ungdom 2017

Australske sprintere
Deltakere for Australia under VM i friidrett 2017
Deltakere for Australia under Sommer-OL 2020
Friidrettsutøvere under Sommer-OL 2020